Kraal Uitgewers-nuusbrief - April 2018
PRYS: VANAF R490
Kraal Uitgewers bied op 11 April 2018 'n boekgesprek in Centurion aan waartydens die skrywers dr. Leopold Scholtz en Louis Lubbe die hoogte- en laagtepunte van die Grensoorlog gaan laat herleef. Die gesprek sal fokus op hul nuutste publikasies, onderskeidelik Ratels aan die Lomba: Die storie van Charlie-eskadron en From Cunene to Cabo Delgado. Klik hier vir meer inligting of om bywoning vir die gesprek te bevestig.
Lokprent: Wes-Transvaal: Militêre brandpunt van die Anglo-Boereoorlog, 1899-1902
Anglo-Boereoorlog: Die geveg by Wildfontein, die Britte en die dowe "Eenarm" Van Gass
Die dowe Boerekryger N.W. van Gass is ná die geveg by Wildfontein (24 Maart 1901) tydens die Anglo-Boereoorlog in die Wes-Transvaal gevange geneem. Hy is daarvan aangekla dat hy ná die geveg aanhou skiet het. Hy is deur die Britse krygshof onskuldig bevind op dié aanklag omdat hy nie kon hoor dat die geveg verby is nie. Boonop het hy ook net een arm gehad. Van Gass was egter diep beledig en het daarop aangedring om 'n geweer te kry sodat hy die krygshof kon wys dat hy tog met net een arm kán skiet! Lees meer oor Van Gass en ander ligter oomblikke van die oorlog in Wes-Transvaal: Militêre brandpunt van die Anglo-Boereoorlog, 1899-1902.
Idio-bordspel: Die speel-speel (en lekker lag) idiome-bordspel
Skud jou vere reg, ruk 'n haas uit die hoed en slyp jou tande vir die stryd. Watter stryd? Die prettige, jolige bordspel Idio natuurlik! Hierdie bordspel is geskik vir die hele gesin, vriende en selfs skoolgroepe. Dit gee kleur (en pret) aan Afrikaans se mooiste en vreemdste idiome. Pak jou vernuftige tekentalent, algemene (idoom-)kennis én stomstreektegnieke in vir dié bordspel, want jy gaan dit nodig kry.
Die verhaal van 'n dogtertjie, Maria Magdalena (oftewel Madge), wat in 1900 op 'n Karoo-plaas buite De Rust gebore is en saam met haar ouers en vyf susters grootgeword het, is vir die Wilson-familie meer as net 'n eenvoudige kinderboek. Madge is geskryf en geïllustreer deur Madge se dogter, Anne Wilson, en bevat unieke kultuurhistoriese besonderhede oor haar ma se geboorteplek, grootwordjare, skooldae en hulle lewe op die plaas.